Neuvoston asetus (EY) N:o 1643/95, annettu 29 päivänä kesäkuuta 1995, Euroopan työturvallisuus- ja työterveysviraston perustamisesta annetun asetuksen (EY) N:o 2062/94 muuttamisesta



Virallinen lehti nro L 156 , 07/07/1995 s. 0001 - 0002



NEUVOSTON ASETUS (EY) N:o 1643/95, annettu 29 päivänä kesäkuuta 1995, Euroopan työturvallisuus- ja työterveysviraston perustamisesta annetun asetuksen (EY) N:o 2062/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että Euroopan työturvallisuus- ja työterveysviraston hallintoneuvoston kokoonpanoa tulisi muuttaa työnantajien ja työntekijöiden edustuksen osalta, mainitun hallintoneuvoston kokoonpanoa tulee muuttaa ottaen huomioon Itävallan, Suomen ja Ruotsin liittyminen, neuvoston asetusta (EY) N:o 2062/94, annettu 18 päivänä heinäkuuta 1994, Euroopan työturvallisuus- ja työterveysviraston perustamisesta tulisi sen tähden muuttaa (3), ja tämän asetuksen antamista varten perustamissopimus ei anna muita kuin 235 artiklassa mainitut toimintavaltuudet, ON ANTANUT TÄMÄN ASETUKSEN: 1 artikla Asetusta (EY) N:o 2062/94 muutetaan seuraavasti: 1) Korvataan 4 artiklan 2 kohdan ensimmäisessä alakohdassa olevat sanat "tämän asetuksen" sanoilla "asetuksen (EY) N:o 1643/95". 2) Korvataan 8 artikla tekstillä seuraavasti: "8 artikla Hallintoneuvosto 1. Virastolla on hallintoneuvosto, johon kuuluu 48 jäsentä, joista: a) jäsenvaltioiden hallitusten edustajia on 15, b) työnantajajärjestöjen edustajia on 15, c) työntekijäjärjestöjen edustajia on 15, d) komission edustajia on 3. 2. Edellä 1 kohdan a, b ja c alakohdassa tarkoitetut jäsenet nimittää neuvosto siten, että kutakin jäsenvaltiota ja kutakin edellä mainittua ryhmää kohden on yksi jäsen. Edellä 1 kohdan b ja c alakohdassa tarkoitetut jäsenet nimitetään neuvoston päätöksellä 74/325/ETY (1) perustetun työturvallisuuden, työhygienian ja työterveyden neuvoa-antavan komitean työnantaja- ja työntekijäjärjestöjä edustavien varsinaisten jäsenten ja varajäsenten keskuudesta, komitean mainittujen ryhmien varsinaisten jäsenten ja varajäsenten ehdotuksesta siten, että kutakin jäsenvaltiota kohden ja kutakin asianomaista ryhmää kohden on yksi jäsen. Neuvosto nimittää samanaikaisesti ja samoin edellytyksin varsinaiselle jäsenelle varajäsenen, joka osallistuu hallintoneuvoston kokouksiin ainoastaan varsinaisen jäsenen poissaollessa tai työjärjestyksessä vahvistetuissa tapauksissa. Komissio nimittää sitä edustavat varsinaiset jäsenet ja varajäsenet. 3. Hallintoneuvoston jäsenen toimikausi on kolme vuotta. Se voidaan uusia. Jos jäsenen toimikausi päättyy tai jäsen eroaa, hän jatkaa tehtävässään, kunnes hänet on nimetty uudeksi toimikaudeksi tai hänen tilalleen on nimetty uusi jäsen. 4. Hallintoneuvosto valitsee jäsentensä keskuudesta vuodeksi puheenjohtajan ja kolme varapuheenjohtajaa. 5. Puheenjohtaja kutsuu hallintoneuvoston koolle kahdesti vuodessa ja silloin, kun vähintään puolet sen jäsenistä sitä pyytää. 6. Hallintoneuvoston päätökset tehdään kahden kolmasosan äänten enemmistöllä. Edellä 1 kohdan a alakohdassa tarkoitetuilla jäsenillä on kullakin kaksi ääntä. Edellä 1 kohdan b, c ja d alakohdassa tarkoitetuilla jäsenillä on kullakin yksi ääni. Varajäsenellä ei ole äänioikeutta, ellei varsinainen jäsen ole poissa. 7. Euroopan elin- ja työolojen kehittämissäätiön johtaja sekä hallintoneuvoston puheenjohtaja voivat osallistua hallintoneuvoston kokouksiin tarkkailijoina. 8. Hallintoneuvosto vahvistaa työjärjestyksensä, joka tulee voimaan kun neuvosto on hyväksynyt sen komission lausunnon saatuaan. (1) EYVL N:o L 185, 9.7.1974, s. 15"3) Korvataan 10 artiklan 1 kohdan neljännessä alakohdassa olevat sanat "tämän asetuksen" sanoilla "asetuksen (EY) N:o 1643/95". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 151, 19.6.1995 (2) lausunto annettu 31 päivänä toukokuuta 1995 (sitä ei ole vielä julkaistu virallisessa lehdessä) (3) EYVL N:o L 216, 20.8.1994, s. 1